1. **тур 2016-2017 уҡыу йылы.**

**5 - 8 кластар өсөн интернет-олимпиада һорауҙары**

1.Шиғыр өҙөгөнән автор ҡуйған идеяны, проблеманы һәм теманы билдәләргә, шуларҙы һүрәтләгән һүҙҙәрҙе һәм һүҙбәйләнештәрҙе күрһәтеп, дөрөҫ яуап яҙырға:

*Өндә түгел, төштә күрҙем уны:*

*яҙғы таңдың һыҙылып атҡанын,*

*көмөш сынйыр булып, теҙелешеп,*

*ҡыр ҡаҙҙары осоп ҡайтҡанын.*

*Ҡыр ҡаҙҙары осоп килә ине,*

*таң нурына мансып түштәрен…*

*Ниңә әле шул төш онотолмай,*

*онотолғанда башҡа төштәрем?*

*Ҡыр ҡаҙҙары осоп килеп төштө*

*Тымыҡ күл буйына – таллыҡҡа.*

*– Һаумыһығыҙ, ҡаҙҙар! – тигән инем…*

* *Һаумы, яҡташ! – тигән тауышҡа*

*ышанмай ҙа торҙом…*

*Минең алда*

*ҡаҙҙар түгел ине, – һалдаттар.*

*Түштәрендә сыңлай миҙалдары,*

*Шинелдәрен төрөп алғандар.*

 *– Һаумы, туған! – тиҙәр. – Беҙҙе, – тиҙәр, –*

*Онотманымы әле яҡташтар?*

*Иҫләйҙәрме әле?*

*Беҙ бит, – тиҙәр, –*

*яуҙа үлеп ҡалған һалдаттар.*

*Ер уянған саҡта, нисек итеп*

*Йоҡлап ятмаҡ кәрәк ҡәберҙә!*

*Ҡыр ҡаҙҙары булып*

*тыуған яҡҡа*

*ҡайтып төштөк бына хәҙер ҙә* (Рафаэль Сафин).

**Идея:** *Яуҙа ятып ҡалған һалдаттарҙың үлемһеҙлеге.*

**Мораль-этик проблема:** *Һуғышта үлеп ҡалған һалдаттарҙың исемен хәтерҙә һаҡлау.*

**Тема:** *Бөйөк Ватан һуғышы темаһы.*

2.Шиғыр өҙөгөндә аҫтына һыҙылған һүҙҙәр һөйләмдең ниндәй киҫәге һәм ниндәй һүҙ төркөмөнән килгәнен билдәләргә:

***йәм-йәшел*** *,****зәп-зәңгәр****.*

***яҡты****,* ***сыуаҡ*** *–*аныҡлаусылар, һүҙ төркөмө- сифат.

***баҡ*** *та* ***аҡылыңдан яҙ*** *–* һөйләмдең хәбәре булып килгәндәр, һүҙ төркөмө- ҡылым.

3.Шиғыр өҙөгөндә аҫтына һыҙылған һүҙгә тулы морфологик анализ яһарға:

*Тәбиғәттең уяу бер мәлендә*

*яҙ һайын беҙ шулай итәбеҙ:*

 *һабан һөрөп киткән еребеҙҙе,*

*һаман көткән әсәләребеҙҙе,*

***балаларыбыҙҙы,***

*бисәләребеҙҙе*

*яҙ һайын бер күреп китәбеҙ.*

*Тик үҙҙәре генә күрмәй ҡала.*

*Күренәбеҙ бары төштә беҙ* (Рафаэль Сафин).

***Балаларыбыҙҙы-*** исем, башланғыс формаһы-бала, тамыр, уртаҡлыҡ исем, күплектә, 1-се затта, төшөм килештә, һөйләмдә тултырыусы булып килгән.

4. Аҫтына һыҙылған һүҙҙәрҙең һәм һүҙбәйләнештәрҙең мәғәнәһе буйынса нисек аталыуын билдәләргә

***Ҡояшлы ла булыр көндәрегеҙ,***

***аяҙ күкте ҡаплар болот та.-*** теҙмә ҡушма һөйләм.

*Онотмағыҙ беҙҙе! Онотмағыҙ…*

*Ҡайталмабыҙ ҡаҙҙар булып та…*

*Шулай тинеләр ҙә юғалдылар…*

*Ә бөгөн мин, бөгөн, таң ҡалып,*

***төштә*** *түгел,* ***өндә*** *ҡарап торҙом*

*яҙғы таңдың һыҙылып атҡанын,*

*көмөш сынйыр булып, теҙелешеп,*

*ҡыр ҡаҙҙары осоп ҡайтҡанын* (Рафаэль Сафин).

***төштә****,* ***өндә-*** урын-ваҡыт килешендәге тамыр исемдәр.

5. Аҫтына һыҙылған һүҙҙәрҙең башланғыс формаһы нисек, дөрөҫ яуапты билдәләргә:

*Урал тауы – Ер кендеге тигән һүҙҙәр*

*Илаһи бер ҡөҙрәт менән* ***тулғандыр*** *ул.*

*Ошо ерҙе, ошо илде Хоҙай беҙгә*

***Мәңгелеккә тәғәйенләп*** *ҡуйғандыр ул* (Рәшит Шәкүр).

***Тулғандыр***- тул

***Мәңгелеккә*** - мәңгелек

***Тәғәйенләп***- тәғәйенлә

6.Түбәндә бирелгән шиғыр өҙөгөндәге һөйләм составы, интонацияһы һәм маҡсаты буйынса ниндәй, яуап яҙығыҙ:

*Алтын диңгеҙ, алтын диңгеҙ,*

*Иркәһе ер әсәнең,*

*Һин бит минең яҡты көнөм,*

*Шатлығым, киләсәгем* (Рәшит Назаров).**Ике составлы , интонацияһы һәм маҡсаты буйынса хәбәр теҙмә ҡушма һөйләм һөйләм.**

7.Мәҡәлдәрҙең аҙағын яҙып бөтөрөргә:

*Һүҙе хаҡтың йөҙө аҡ.*

 *Яҡшының үҙе яҡшы, үҙенең һүҙе яҡшы.*

*Яман аш йөрәккә ятмаҫ, яман һүҙ күңелгә ятмаҫ.*

*Аҡыл – теҙген, ҡылыҡ – ат, теҙгенеңде белеп тарт.*

*Тел зиннәте –туғры һүҙ.*

8.Шиғырҙы образлы итеүсе сараларҙы күрһәтергә:

*Ай, Уралым, Уралым,*

*Күгәреп ятҡан Уралым!*

*Нурға сумған түбәһе*

*Күккә ашҡан Уралым!*

*Һине маҡтай йырҙарым,*

*Һине данлай йырҙарым.*

*Төнөн күккә ай ҡалҡһа,*

*Алтындай балҡый Урал тау,*

*Көндөҙ күккә көн ҡалҡһа,*

*Көмөштәй балҡый Урал тау* (Салауат Юлаев).

***Күгәреп ятҡан ,Нурға сумған .Күккә ашҡан-*метафоралар.**

***Маҡтай йырҙарым,данлай йырҙарым-* йәнләндереү.**

***Алтындай, көмөштәй-*сағыштырыу.**

9. Шиғыр юлдарында ниндәй морфологик һәм синтаксик үҙенсәлектәрҙе күрәһегеҙ:

*Ай, Уралым, Уралым,-****өндәш һүҙ***

*Һылыу ҙа һылыу Уралым!*

*Һүҙем бөтһә лә телемдә,*

*Йырым бөтмәне, Уралым!-****эйәртеүле ҡушма һөйләм***

*Маҡтап ҡурай уйнаһам,*

*Бөтмәй ҙә торған көй булыр.-* ***эйәртеүле ҡушма һөйләм***

*Данлап йырым йырлаһам,*

*Бөтмә ҙә торған йыр булыр* (Салауат Юлаев).-***билдәле эйәле һөйләм***

10. Аҫтына һыҙылған һүҙҙәр һөйләмдә ниндәй һүҙ төркөмөнән килгән һәм ниндәй һөйләм киҫәге функцияһын үтәй?

*Кисеү бирмәҫ иҙел һымаҡ был төн,*

***шомло, ҡараңғы.***

*Шаулап ямғыр ҡоя, гүйә, йыуа*

*йөрәк ярамды.*

*Сәнсеү алды – әммә атылмайса*

*ҡалды йәҙрә.*

*Ҡайҙарғалыр әйҙәп йәшен* ***ялтлай****,*

***зыңлай*** *тәҙрә* (Хәсән Назар).

***шомло, ҡараңғы- сифаттар, хәбәр функцияһын үтәйҙәр.***

***ялтлай****,* ***зыңлай- оҡшатыу һүҙҙәре, хәбәр функцияһын үтәйҙәр.***

11. Шиғырҙың лексик үҙенсәлектәрен белдергән һүҙҙәрҙе билдәләргә:

*Аяҙ күкте кинәт болот баҫа…*

*Мин ҡысҡырам: «Хыял, алданың!»*

*Күктәр күкрәй…*

*Әйтерһең дә ул мин*

***Яңағына һуғам ялғандың.- фразеология***

***Йығылам*** *да* ***тороп алға барам,-антонимдар***

***Абынам*** *да тағы* ***йығылам****.-****сионимдар***

*Һәм кемдәрҙер, ҡулдарымдан тартып,*

***Яҙҙырмаҡсы була юлымдан****.-****фразеология***

*Кемдер мине алға табан әйҙәй:*

*Ҡулдарына янар ут алған…*

*Ә кемдәрҙер әйҙәй башҡа юлға –*

***Яҡшы*** *менән* ***яман*** *буталған* (Рәзил Вәлиев). -**антонимдар**

12. Түбәндәге һөйләмдәрҙең эйәһен һәм хәбәрен билдәләп, дөрөҫ яуап яҙырға: *Болон ауылы урамының икенсе яғы(эйә) Болон шишмәһе буйлап теҙелгән(хәбәр). Тигеҙ киң урам (эйә) көнө буйы тын була(хәбәр). Ололар(эйә) – эштә(хәбәр). Бала-саға(эйә) Болон шишмәһендә(хәбәр), олораҡтар(эйә) саҡ ҡыны арараҡ ағыусы Мәндемдә(хәбәр). Бәләкәй ауылдың урамы(эйә) иртәле-кисле генә йәнләнә(хәбәр). Көтөү(эйә) китеп(хәбәр), шау-шыу (эйә) баҫылғас(хәбәр), ир-ат, бисә-сәсә, йәш-елкенсәк эшкә сыға. (хәбәр) Шунан көнө буйы тағы тынлыҡ* *(эйә)* (Әнүр Вахитов).

13.Аҫтына һыҙылған һүҙгә тулы морфологик анализ яһарға:

*Ә беҙ…*

*ғүмер иткән һайын,*

*туғайҙарға*

*тартылабыҙ һаман нығыраҡ.*

*Бер ҡасан да шулай – быйылғылай*

***Һайрамағандыр*** *ул һандуғас.*

*Һандуғастар һайрар саҡта ғына*

*Беҙ сығабыҙ урман һуҡмағына*

*Йоҡоло күк битен таң йыуғас* (Рафаэль Сафин).

***Һайрамағандыр-****ҡылым, башланғыс формаһы-һайра, тамыр,хәбәр һөйкәлеше,үткән заман,3-сө зат,берлек һанда, юҡлыҡ,һөйләмдә хәбәр булып килгән.*

14. Аҫтына һыҙылған һөйләмдәрҙең схемаһын төҙөргә, синтаксик анализ яһарға:

*Атайым да гармун тураһында*

*матур-матур хыял күп ҡорған.*

***Төн уртаһы еткәс, гармун тотоп***

***мунсаға ла барып ултырған.***

*Тик сыҡмаған никтер йыр-моңо.*

*Ә аҙаҡтан һатҡан гармунын.*

*Мин мунсаға барып ултырманым…*

***Ә өйрәнгәс инде – шул ине***

***бәхет үҙе.*** *Минән бәхетлерәк*

*кеше лә юҡ ине. Юҡ ине!* (Рафаэль Сафин).

***Төн уртаһы еткәс, ­­­­гармун тотоп***

***мунсаға ла барып ултырған.***

(Әсхәл-Әхмәт-Хужа).

Касан?

 ***(… -кәс), [ ].***

***Ә өйрәнгәс инде – шул ине***

***бәхет үҙе.***

Нимә?

***( -гәс ) - [шул… ].***

15. Шиғырҙа ни өсөн һыҙыҡтар ҡуйылған, дөрөҫ яуап яҙырға:

*Тамаҡтар – ас, күңелдәр – туҡ,*

*күңелдә йыр-моң ине,*

*аяҡта сабата ине,*

*ҡулдарҙа гармун ине* (Рафаэль Сафин).

**Һыҙыҡ, тыныш билдәһе булараҡ, һөйләмде эйә составына һәм хәбәр составына бүлә.**

16*.* Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

 *Тын төндәрҙең алһыу* ***зәңгәрлеген-***(нимәне?) **исем**.

*Күргәнем юҡ ине һис кенә.*

*Күңелемдә урғып йырҙар таша,*

*Һәр һүҙемдә –* ***һүнмәҫ***(ниндәй?) **сифат**.*хис кенә* (Әсхәл-Әхмәт-Хужа).

17. Һөйләүсенең тыңлаусыға йәки йәнһеҙ предметтарға, тәбиғәт күренештәренә туранан-тура мөрәжәғәтен белдереп, икенсе затҡа ғына ҡараған һөйләмдәрҙә булған һәм үҙенсәлекле айырыу интонацияһы менән әйтелеп, яҙма телмәрҙә тыныш билдәләре менән айырылған һүҙҙәр **өндәш һүҙҙәр** тип атала.

18.Өҙөктәге аҫтына һыҙылған һүҙбәйләнештәр **мәҡәл** тип атала.

*Әхмәди, сәйен эсеп бөтөп, сынаяғын түңкәрҙе лә стена буйындағы эскәмйәгә барып ултырҙы. Ул һуңғы һүҙен туранан-тура Шаһиәхмәткә төбәп, уға үпкә белдерҙе:*

* ***Атай малы – ҡатай малы****, тигәндәр. Ярар, атай малы менән байыҡҡан һин байыҡ инде.* ***Баш һау булһа, миңә лә мал табылыр****, – тине.*

*Хажғәле ҡарт уның һүҙен эскерһеҙ хупларға тырышты:*

* *Эйе, эйе,* ***маллы байҙан уллы бай****, тигәндәр боронғолар, тине ул һәм Әхмәдиҙең улдары барлыҡҡа ишара итте. Ҡаны ҡыҙған Әхмәди уның ишараһын иҫләмәне, ахырыһы.*
* ***Шайтан ярлы, мин бай****, – тине ул, –* ***хоҙайҙың биргәненә шөкөр***(Жәлил Кейекбаев).

19. Бирелгән һөйләмдә ни өсөн ике нөктә ҡуйылған?

*Буҙ күктәрҙең яуыр болоттары,*

*Йәйҙәр килһә, шуны дөрөҫләй:*

*Ҡараңғы көн күшектергән мәлдә*

*Һаҙағайҙар йәнгә нур өҫтәй.*

***Эйәртеүле ҡушма һөйләмдә шуны һүҙенең мәғәнәһе ике нөктә ярҙамындй асыҡлана.***

*Күңелдәрҙең ауыр болоттары*

*Был ҡанунға һыйып йәшәмәй:*

*Ҡайғы йәше күҙҙән яуған мәлдә*

*Шатлыҡ нуры йәндә йәшнәмәй*

(Әсхәл-Әхмәт-Хужа).-***теркәүесһеҙ теҙмә ҡушма һөйләмдең өлөштәре араһында мәғнәүи бәйләнештең булыуын күрһәтә.***

20. Аҫтына һыҙылған конструкция һөйләмдең ниндәй киҫәге?

*Уйнай гармун…*

***Гармун уйнағанда-ваҡыт хәле***

*киң урам да һиңә тар бит ул.*

*Уйнай гармун…*

***Гармун моңона*** *ла-****тултырыусы***

*елкенмәгән йөрәк бар бит ул* (Рафаэль Сафин).